- Salmos
- ←
- 70
- →

70
David bendaklegegala Bab-Dummadse goled
(Salmo 40:13-17)
David na egi-binsamalaga namaked narmaksad.
We-namaked namakmalad-e-iduedga narmaklesad.
1 Bab-Dummadye, gwae be an-bendakdage,
Bab-Jehováʼye, gwae be an-irwa gwisgudage.
2 Dule-an-oburgwebigudimalad bela surbinsa be imake.
Dule-angi-isdar-binsadimalad bela be obingegsae,
gannar osikirmakega be imake.
3 Dule-angi-dododimalad, bingedba gannar osikirmakega be imake.
4 Bab-Dummad, dulemar-bebina-gudimalad, begi-wergumala, begi-yeer-itomala.
Dulemar-be-abonoged-igar-sabgudimalad weyob degisadegu sogdii gumala:
“¡Bab-Dummad, nue-Bab-Dummad-Bur-Biriginedid!”
5 An dule-wilegedid, ibmarbina an sogdiid.
Degisoggu, Bab-Dummadye, gwae be anse dage,
ar be an-bendakedga gued,
ar be an-ollor-imakedid.
¡Bab-Jehováʼye, mer be edarbe!
Gwae be dage.

- Salmos
- ←
- 70
- →

© 2014 WBT