- Salmos
- ←
- 43
- →

43
Igar-innikigwad-imakega Babse-goled
1 Bab-Dummad, anga be igar-naboge,
dule-beba-naisurmalad-abin be an-idu gwisgue,
dule-isganamargi, dule-gakansilimargi be an-ollorsae.
2 Bedi an-Bab-Dummadid,
be an-ganguedid.
¿Ar ibiga be an-obacha?
¿Ar ibiga an-isdarad an-sabsur-imaked-ular, an wile-itodioe?
3 Be-magar-ito-ibmar-imakedi, be-igar-napiragwadi, be anga udage.
Adi, igar-nuedba an-idugega,
be-yar-islidikidse an-nidega,
be-maidse an-sedegar.
4 Bab-Dummad, be-ibmar-ukleged-ailase an warmakoed.
Agi, an gar-arpaʼba bega namakoed.
Ar be, an-Bab-Dummadid,
weligwar be an-imakedid.
5 ¿Ibiga an suli-suli-itogoe? ¿Ibiga an bukib-itogoe?
¡Gwen an deyob itogewilubsulinad!
Bab-Dummad-abitodii an guoed,
Bab-Dummad-e-nug-odummodii amba an guoed.
Ar Bab-Dummad, an-abonogedid.
Bab-Dummad, an-Bab-Dummadid.

- Salmos
- ←
- 43
- →

© 2014 WBT