- Salmos
- ←
- 111
- →

111
Bab-Dummad e-dulamar-bendaked
¡Bab-Dummad-nug odummolesun!
1 Dulemar-abargi, dule-nueganbo
an bela-bela gwagegi Bab-Jehová-nug odummogoed.
2 Bab-Jehová-e-ibmarmar-imaksad doggus dungued,
we-ibmarbina-itogerbamaladi, egi nergumalad.
3 Na e-ibmar-imaksad doggus gangu-dakleged, doggus yeerdakleged,
na e-Igar-innikigwad degisadegu-maigu guoed.
4 Bab-Dummad, e-ibmar-gegerdaklemalad-imaksad, degisadegu ebinsamalaga imaked.
Bab-Jehová nued-binsaedgi-dulemar-bendakedid, dule-wiledakedid.
5 Bab-Dummad dulemar-e-nug-odummodimaladga mas uked,
na Ebo-Igar-Mesisad degisadegu ebinsaed.
6 Na e-dulamarga e-ibmar-imaksadgi e-gangued oyosad.
Dulemar-yar-baid-baidgi-bukwamalad-e-yar ega uksadba, e-gangued oyosad.
7 Na e-ibmar-imaksad, napiragwadid, innikigwadid.
Bela e-Igar-Islidikid-Mesisad egi bengulesulid.
8 E-Igar-Mesisad degisadegu gangu maid, gege gwaged,
napiragwadgi, innikigwadgi mesisad.
9 Bab-Dummad na e-dulemar-galebukwad ollor-imaksad.
Degisadegu na ebo Igar mesisad.
¡E-nug-isligwaled, bur gannarbadid!
10 Bab-Jehová-dobee-nanaedgi binsaed-ibed-guedi danikid.
Bab-Jehová-Igar-Mesisadba-ibmar-imakdimalad nue-ibmar-wisi gumalad.
¡Bab-Jehová-nug degisadegu odummoledii guoed!

- Salmos
- ←
- 111
- →

© 2014 WBT