- Salmos
- ←
- 146
- →

146
Bab-Dummad-Igar-inniki-nabogedga namakleged
1 ¡Aleluya! ¡Bab-Dummad-e-nug-odummomarsun!
Bab-Jehová, an-gwagegi an be-nug odummoged.
2 An dula-gudiidgi Bab-Jehová-nug an odummogoed.
Bab-Dummadga-namaklegedgi an Bab-Dummadga namakoed.
3 Mer girmar-dummagangi be bensulid-nika guo,
bipisaale mer dule-gwensakgi be bensulid-nika gubalo,
ar wemargi bendakleged-igar maisulid.
4 Ar we-dulemar bergunonikile, gannar napaga binnidmaloed.
Bela na ibmar-imako-sogsamalad, a-ibagi berguus ega naoed.
5 Dule Jacob-e-Bab-Dummadgi bendaklediile, we-dulegi nued-binsalesad.
E-Bab-Dummad-Jehováʼginbi bensuli gudiid.
6 Ar Bab-Dummad napneg-nasiksadid, nibneg-nasiksabalidid.
Demar-naidi, bela-egi-ibmar-bubukwadi urbisbalid.
Bab-Dummad ibmar-imakoye-sogsad,
sogedba imaked, gakansamaisulid.
7 Bab-Jehová dule-sabsur-imakledimaladga sogedba ega igar naboged.
Dule-ukud-itodimaladga masgunned uked.
Dule-gales-bubukwad onobalid.
8 Bab-Jehová dulemar-ibyasulid nabir-atakega imaked.
Dule-yore-nanamalad inniki-nanaega imaked.
Bab-Jehová dule-innikidamalad nue-sabed.
9 Bab-Jehová Israel-dulesurmalad nue-akwed.
Dule-babgansuli-gudimalad nue-bendakbalid.
Ome-ei-sui-burgwisgudiid nue-bendakbalid.
Bab-Dummad dule-isganamarga igar obured.
10 Sión-dulemar, be-Bab-Jehová degisadegu, negsemai gusun.
¡Aleluya! ¡Bab-Dummad-nug odummomarsun!

- Salmos
- ←
- 146
- →

© 2014 WBT