- Salmos
- ←
- 33
- →

33
Bab-Jehová-napneg-nasiksad-nug odummoged
1 Bemar, dule-ibmar-inniki-imakmalad, Bab-Jehováʼgi be wergumar.
Dule-nuegan, Bab-Jehová-e-nug-odummomalar, yeer itoledaed.
2 Bab-Jehová-nug gar-arpa-ogoledba be odummomar,
Bab-Jehová-nug gar-arpa-dub-giambe-nikadba (10) be odummomar.
3 Namaked-binid Bab-Jehováʼga be namakmar,
Nue ega weligwaledgi gar be ogormar.
4 Ar Bab-Jehová-sunmaked, napiragwadid,
bela na e-ibmar-imakedi, napiragwadbiid.
5 Bab-Jehová, igar-innikigwad, igar-napiragwad nue-sabed.
Bab-Jehová-sabguedi, bela we-napneg-gasa naid.
6 Bab-Jehová na e-sunmakedginbi nibneg nasiksad,
na e-bunnogedginbi bela niisgwamar nasiksad.
7 Bab-Dummadi demar-dummagan danar nasiksad,
ibmar-sabolegedyobi demar danar urbisad.
8 Bela we-napneggi-bukmalad Bab-Jehová-nug ogannomar.
Bela bemar-we-napneggi-bukmalad Bab-Jehová-nug odummomar.
9 Ar Bab-Jehová sunmaksagu, bela ibmar gunonikid.
Bab-Dummad igar-ukdegu, bela deyob gunonikid.
10 Bab-Jehová, dule-yar-baid-baidgi-bukmalad-igar-amimalad-ibe ei igar bisged.
Dule-yar-baid-baidgi-bukmalad-igar-amimalad-ibe ei igar obured.
11 Bab-Jehová-ibmar-imakbieddi, degisadegu mai guoed.
Bab-Dummad-binsaed, degisadegu mai guoed.
12 Dule-yar-baid-baidgi-bukmalad Bab-Jehová e-Bab-Dummadga imakmaladi, we-dulemargi nued binsalesad.
Bab-Jehová we-dulemar-egadga-imakegala na susad.
13 Bab-Jehová nibneg-akale atakmaid,
Bab-Dummad bela dulemar-dakmaid.
14 Bab-Jehová na e-maidgi atakmaid,
Bela we-napneggi-dule-bukmalad dakmaid.
15 Bab-Dummad bela dulemarga gwage nasiksad,
degisoggu, ulubgi-be-binsanaid be-wisid.
16 Rey, na e-sordamar-ichesur-nikadba bendaklegosulid,
dule-dutusulid, na e-gangued-nikadba wakinnosulid.
17 Moli, dutusur-inigwele,
bila-onogedgi e-ganguedba geg-dule-bendaked.
18 Bab-Jehová dule-e-dobee-nanadimaladgi nue nakuledaed,
dule-e-sabgued-edarbedimaladgi nue nakuledaed.
19 Bab-Jehová melle we-dulemar-burgwega bendakmaid,
ukud-dummad-nagunonikile, we-dulemar-bendakmaid.
20 Bab-Jehová, anmar begi bensulidgi be-edarbebukwad.
Bedi anmar-bendakedid.
Bedi sigu-abgaedyob be anmar-irwa gwisgudiid,
a-ulale, anmar begi bensulid.
21 Degisoggu, Bab-Dummad, begi anmar wergusunnad,
ar ade, anmar be-nug-islidikidgi bengussulid.
22 Bab-Jehová, be-wile-anmar-daked,
anmar begi edarbediid.
Ar anmar begi bensulid.

- Salmos
- ←
- 33
- →

© 2014 WBT