- Salmos
- ←
- 3
- →

3
Bab-Dummadse bensulidgi goled
David e-machi-Absalón-idu-wakindigu, we-namaked narmaksad.
1 ¡Bab-Jehová, an-isdarmalad dogdar mergued!
¡An-isdarmalad bukidar angi aibitemalad!
2 An-isdarmalad bukidar an-annik sogmalad:
“Bab-Dummad bendakosulid.”
3 Bab-Jehová, bedi an-isdarmalad-idu, sigu-abgaedyob be an-irwa gwisguedid.
Be, an-ganguedid. Be, an-niga-ogannogedid.
4 Bab-Jehováʼse binnasur an goled.
Na e-neg-islidikid-akale, an-abin-imaked.
5 Ar Bab-Jehová an-edarbedsoggu, an dobsuli meged, nue an gabed.
Neg-oibosale, bogidikidgi an gwisgued.
6 Degisoggu, an-isdarmalad miliambe (10,000) an-ebiris-bukwamalad, an dobsulid.
¡Bab-Jehováʼye, wis be an-itoge!
7 ¡Bab-Jehováʼye, be an-bendakdage!
¡Bab-Dummadye, an-isdarmaladgi be an-ollor-imakdage!
An-isdarmalad-e-akugar be sarsodage,
we-dule-isganamar-e-nugar be obatedage.
8 Bab-Jehová, beginbi abonoleged danikid.
¡Be-sordamargi be nued-binsao!

- Salmos
- ←
- 3
- →

© 2014 WBT